cyanic-selkie/wikianc huggingface dataset:
২০১৩–১৪ বুন্দেসলিগা
২০১৩–১৪ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৫১তম মৌসুম ছিল। এই মৌসুমটি ২০১৩ সালের ৯ই আগস্ট তারিখে শুরু হয়ে ২০১৪ সালের ১০ই মে তারিখে সম্পন্ন হয়েছিল। বায়ার্ন মিউনিখের ওলন্দাজ আক্রমণভাগের খেলোয়াড় আরিয়েন রোবেন এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০১২–১৩ মৌসুমে ৯১ পয়েন্ট অর্জন করে এই প্রতিযোগিতার ইতিহাসে ২২তম বারের মতো শিরোপা জয়লাভ করেছিল।
এই মৌসুমে ৯০ পয়েন্ট অর্জন করে বায়ার্ন মিউনিখ ২৩তম বারের মতো বুন্দেসলিগা এবং ২৪তম বারের মতো জার্মান শিরোপা জয়লাভ করেছিল। বরুসিয়া ডর্টমুন্ডের পোলীয় আক্রমণভাগের খেলোয়াড় রবের্ত লেভানদোভস্কি ২০ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
দল
২০১২–১৩ মৌসুম শেষে ফর্টুনা ডুসেলডর্ফ এবং গ্রয়টার ফুর্ট মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে হের্টা এবং আইন্ট্রাখট ব্রাউনশভাইগ বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে ১৮৯৯ হফেনহাইম ২. বুন্দেসলিগায় তৃতীয় স্থান অধিকারী ক্লাব কাইজারস্লাউটার্নের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে ১৮৯৯ হফেনহাইম বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
বান্নিগডিজৈগড
বান্নিগডিজৈগড পশ্চিম-মধ্য নেপালের সুদূরপশ্চিম প্রদেশের অছাম জেলার একটি গ্রামীণ পৌরসভা। পৌরসভাটির মোট আয়তন ৫৮.২৬ কিমি২। সর্বশেষ ২০১১ সালের নেপালের জনশুমারি অনুসারে এর মোট জনসংখ্যা ছিল ১৭,৩৫৯।
ভাজুরত্ন কংসকার
থাম্ব|200px|ভাজুরত্নের প্রতিষ্ঠানের খাম থাম্ব|200px|মোটর স্ট্যান্ড, কালিম্পং, ১৯৫০ এর দশক থাম্ব|200px|১৯৪৫ খ্রিষ্টাব্দের কলকাতা ভাজুরত্ন কংসকার (দেবনাগরী: भाजुरत्न कंसकार) (১৮৮২ – ২০ ডিসেম্বর ১৯৫৬) হলেন একজন নেপালি বণিক এবং জনহিতৈষী। তিনি নেপালের অন্যতম বৃহৎ ব্যবসা ও শিল্প প্রতিষ্ঠান জ্যোতি গ্রুপের প্রতিষ্ঠার সূত্রপাত করেন। এছাড়াও তিনি দেশটিতে থেরোবাদী বৌদ্ধ ধর্মের পুনর্জাগরণের অন্যতম গুরুত্বপূর্ণ ব্যক্তিত্ব ছিলেন, যখন ধর্মটি রাষ্ট্র কর্তৃক অবদমিত করা হচ্ছিল।
প্রারম্ভিক জীবন
ভাজুরত্ন কাঠমান্ডুতে জন্মগ্রহণ করেন। তিনি তার পিতা কুলবীর সিংহ এবং মা নানিবেটি কংসকারের চার সন্তানের মধ্যে তৃতীয়। তার পৈতৃক নিবাস কেল টোল এলাকায় ছিল, যা মধ্য কাঠমান্ডুর একটি বাণিজ্যিক ও উপানুষ্ঠানিক কেন্দ্র ছিল। এই এলাকার অন্যতম গুরুত্বপূর্ণ স্থান হলো জন বহা দ্যঃ, যা সংস্কৃত ভাষায় আর্যাবলোকিতেশ্বর (মহান অবলোকিতেশ্বর) নামে পরিচিত। ভাজুরত্ন কখনো বিদ্যালয়ের আনুষ্ঠানিক শিক্ষা গ্রহণ করেন নি, বরং স্বশিক্ষায় লিখতে ও পড়তে শিখেন।
কংসকারদের বংশানুক্রমিক পেশা হলো ব্রোঞ্জ, কাঁসা ও তামা দিয়ে গৃহস্থালির তৈজসপত্র তৈরি করা। ১৮৯৮ খ্রিষ্টাব্দে তিনি ভারতের দার্জিলিংয়ে এক আত্মীয়ের কারখানায় কাজ করা শুরু করেন। ১৯০৩ খ্রিষ্টাব্দে কাঠমান্ডুতে প্রত্যাবর্তন করে জ্ঞান মায়া তাম্রকারের সাথে বিবাহ বন্ধনে আবদ্ধ হন। এর কিছু দিন পরেই তিনি দার্জিলিংয়ে ফিরে আসেন।
বাণিজ্য যাত্রা
দার্জিলিংয়ে বেশ কয়েক বছর কাজ করার পর ভাজুরত্ন হাতের সঞ্চয় দিয়ে কাঠমান্ডুতে একটি বস্ত্রের দোকান দেওয়ার সিদ্ধান্ত নেন এবং ব্যবসার পুঁজি সংগ্রহের জন্য মুম্বাই যান। ১৯০৫ খ্রিষ্টাব্দের দিকে তিনি কেল টোল এলাকায় একটি বস্ত্রালয় খোলেন। তিনি ব্যবসায় উন্নতি করতে থাকেন। কিন্তু ১৯১৮ খ্রিষ্টাব্দের একটি ভয়াবহ আগুনে তার কাপড় ও সুতার সমস্ত পুঁজি নষ্ট হয়ে যায় এবং ভাজুরত্ন বিধ্বস্ত হয়ে পড়েন। একই সময়ে চারজন সন্তান রেখে তার স্ত্রী মৃত্যুবরণ করেন।
ভাজুরত্ন পুনর্বার বিবাহ করেন এবং ১৯২১ খ্রিষ্টাব্দে তিব্বতে নতুন করে ব্যবসা শুরু উদ্দেশ্যে গৃহস্থালির তৈজসপত্র আনতে ভারতের কালিম্পংয়ে যান। সে সময় কালিম্পং তিব্বতের লাসায় বাণিজ্য যাত্রার একটি প্রারম্ভিক বিন্দু ছিল। তার ব্যবসা বৃদ্ধি পেলে তিনি কাঠমান্ডু থেকে কর্মী এনে নিজের কারখানা স্থাপন করেন।
উদ্যোক্তা হিসেবে তিব্বত ও ভারতে
ভাজুরত্ন তিব্বতের রাজধানী কেন্দ্রিক অগ্রসরমান লাসা নেওয়ারদের কার্গো বাণিজ্যের মাঝে বৈচিত্র‍্য আনেন। পরবর্তীতে তিনি তাদের মধ্যে কমিশন ভিত্তিতে বাণিজ্য সামগ্রী প্রদান করতেন এবং খচ্চর চালিত ক্যারাভানে পণ্য আমদানি রপ্তানি শুরু করেন। ১৯৩০ খ্রিষ্টাব্দের মধ্যে তিনি লাসার বাণিজ্য পথে ফারি নামক স্থানে নিজস্ব বাণিজ্য কুঠি স্থাপনে সক্ষম হন।
যেহেতু লাসায় আনা প্রায় সমস্ত বাণিজ্য পণ্যই কলকাতার বন্দর থেকে আনা হতো, তাই ১৯৩৭ খ্রিষ্টাব্দে সেখানেও একটি কার্যালয় চালু করেন। তিনি তার পুত্র মনিহর্ষ জ্যোতি কংসকারকে সেই কার্যালয়ে দায়িত্ব দেন। ১৯৩৯ খ্রিষ্টাব্দে তিনি লাসায় বাণিজ্য কুঠি স্থাপন করেন।
ভাজুরত্নের বিকাশমান উদ্যোগ পরিবর্তীতে ১৯৪০ এর দশকে তার পুত্র মনিহর্ষ জ্যোতি (১৯১৭ - ১৯৯২) কর্তৃক জ্যোতি গ্রুপ হিসেবে আবির্ভূত হয়। এই প্রতিষ্ঠান বাণিজ্য, উৎপাদন, ভ্রমণ, স্টিল, ওষুধ এবং বিমা খাতে যুক্ত ছিল। ভাজুরত্নের নাতি রূপ জ্যোতি, জ্যোতি গ্রুপের বর্তমান সভাপতি।
ধর্মীয় দান
ভাজুরত্ন সে সময় তৎকালীন শাসকদের বিরুদ্ধে গিয়ে জীবনের ঝুঁকি নিয়েও নেপালে থেরোবাদী বৌদ্ধ ধর্মের পুনর্জাগরণের অন্যতম গুরুত্বপূর্ণ সমর্থকে পরিণত হন। ১৯২৬ খ্রিষ্টাব্দে রাণা শাসক কর্তৃক নেপাল থেকে বৌদ্ধ ভিক্ষুদের নির্বাসিত করা হলে, ভাজুরত্ন তাদের কালিম্পংয়ে তাদের সেবার ব্যবস্থা করেন। ১৯৪৪ খ্রিষ্টাব্দের দ্বিতীয় দফার বহিষ্করণের সময় কয়েক বছর তিনি ভিক্ষুদের আবাসন ও খাদ্যের ব্যবস্থা করেন। ভাজুরত্নের এই উদারতার জন্য তাকে "দান নায়ক" হিসেবেও অভিহিত করা হয়। বৌদ্ধ ধর্মশিক্ষায় একজন গুরুত্বপূর্ণ দাতা চরিত্র হিসেবে তার জীবনীও পাঠ করা হয়।
মৃত্যু
ভাজুরত্ন ৭৪ বছর বয়সে কাঠমান্ডুতে নিজ গৃহে মৃত্যুবরণ করেন।
উত্তরবঙ্গ কৃষি বিশ্ববিদ্যালয়
উত্তরবঙ্গ কৃষি বিশ্ববিদ্যালয় ভারতের পশ্চিমবঙ্গ রাজ্যের উত্তরাংশে কোচবিহার জেলার পুন্ডিবাড়িতে অবস্থিত একটি কৃষি বিশ্ববিদ্যালয়। এটি কোচবিহার শহর থেকে ১৫ কিলোমিটার দূরে অবস্থিত। এই বিশ্ববিদ্যালয়ে উদ্যানপালন, কৃষিবিদ্যা, ও কৃষি ইঞ্জিনিয়ারিং পড়ানো হয়ে থাকে। এটি ২০০১ সালে প্রতিষ্ঠিত।
ফুজাইল আহমদ নাসিরী
ফুজাইল আহমদ নাসিরি (مولانا فضیل احمد ناصری) একজন সুন্নি ইসলামী পণ্ডিত এবং উর্দু লেখক এবং ভারতের বিহারের কবি। তিনি দেওবন্দের জামিয়া ইমাম আনোয়ার শাহে অধ্যাপনা করেন।
জন্ম
ফুজাইল আহমদ নাসির গঞ্জ নামের ধর্মীয় পরিবারে ভারতের বিহারের দ্বারভাঙ্গারে জন্মগ্রহণ করেন।তাঁর বড় দাদার ভাই শাহ মুনাওয়ার আলী দারভাঙ্গভি ইমদাদুল্লাহ মুহাজির মক্কির শিষ্য ছিলেন। ফুজাইল আহমদের পিতা জামিল আহমদ নাসিরি (১৯৩৩-২০১৪) দারুল উলূম মাউয়ের প্রথম দিকের স্নাতকদের মধ্যে একজন।
পরিচিতি
অল ইন্ডিয়া তানজিম উলামায়ে হক মিলি কনভেনশন চলাকালীন ২০১৪ সালে আহমদকে মাওলানা আনজার শাহ কাশ্মীরি পুরস্কার প্রদান করেন। তিনি মুম্বাইয়ের কুরআন প্রতিযোগিতায় ২ মার্চ ২০১৮তে আল্লামা ইকবাল পুরস্কার পেয়েছেন।
পেশা
ফুজাইল আহমদ ১৯৯৯ সালের জুলাই মাসে শিক্ষকতা শুরু করেন। তিনি মীরা রোডের দারুল উলূম আজিজিয়ায় শিক্ষকতা চার বছর করেছেন। এই সময়ে তিনি দু'বছর ধরে উর্দু টাইমসের নিয়মিত কলামিস্ট ছিলেন এবং তাঁর নিবন্ধগুলি রোজনামা ইনকেলাবে প্রকাশিত হয়ে। পরে তিনি গুজরাটের আহমেদাবাদে ফয়জান-আল-কুরআন এবং জামিয়া দারুল কুরআন মাদ্রাসায় প্রায় চার বছর শিক্ষকতা করেন। ২০০৮ সাল থেকে তিনি দেওবন্দের জামিয়া ইমাম আনোয়ার শাহে হাদীস শিখিয়েছেন। ফুজাইল আহমদ ১০ জানুয়ারী ২০১৮ থেকে জামিয়ায় শিক্ষার উপ-প্রশাসক হিসাবে দায়িত্ব পালন করন।
কাব্য রচনা
১৯৯৬ সালে, ফুজাইল আহমদ কবিতা লেখা শুরু করেন। তিনি আলাদা আলাদা উচ্চারণের অধিকারী কালীম আজিজের শিষ্যদের মধ্যে ছিলেন।
তাঁর প্রথম কাব্যগ্রন্থ হামদ, নাত, নাজম, গজল ইত্যাদি নিয়ে গঠিত হাদিস-ই-আম্বর যেটা আড়াইশ পৃষ্ঠার বেশি ছিল। হত্যার চেষ্টায় বেঁচে যাওয়ার পরে তিনি মুহাম্মদ তাকী উসমানীকে নিয়ে একটি কবিতা লিখেন। হাফিজ ফাসেহ আসিফ স্এই কবিতাটি গেয়েছিলেন এবং এটি মেসেজ টিভিতে প্রকাশিতও হয়েছিল।
কামরূপ শিলালিপি
ইতিহাস রচনার সামগ্রিক হিসাবে তাম্র এবং শিলালিপি সমূহের গুরুত্ব আছে। অসমে বর্তমান পর্যন্ত উনচল্লিশটি লিপি আবিষ্কৃত হয়েছে। এই তালিকায় উদ্ধার হওয়া শিলা এবং তাম্রলিপিসমূহের তালিকা করে রাখা হয়েছে।
রেডিও টুডে
রেডিও টুডে এফএম ৮৯.৬ বাংলাদেশের সর্বপ্রথম ব্যক্তিমালিকানাধীন এফএম রেডিও স্টেশন। এর প্রচার তরঙ্গ হচ্ছে ৮৯.৬ এফএম। ২০০৫ সাল থেকে এফএম রেডিও চ্যানেল চালু করার পরিকল্পনা শুরু করে রেডিও টুডে কোম্পানি। ২০০৬ সালের অক্টোবর মাসে এর আনুষ্ঠানিক সম্প্রচার শুরু হয়। নগরকেন্দ্রিক এ চ্যানেলটিতে সঙ্গীতের দিকে প্রথম থেকেই প্রাধান্য দেয়া হয়।
প্রথম সম্প্রচার
রেডিও টুডে এফএম ৮৯.৬ ২৪ ঘণ্টা সম্প্রচার শুরু করে ২০০৬ সালের ২৩ সেপ্টেম্বর। কমার্শিয়াল সম্প্রচার শুরু হয় ১৫ অক্টোবর। তবে চ্যানেলটির টেস্ট ট্রান্সমিশন শুরু হয়েছিল ৬ মে। সম্প্রচার শুরু হওয়ার বেশ কিছুদিন পর থেকে রেডিও টুডে সংবাদ প্রচার শুরু করে। সংবাদ এবং মিউজিকের পাশাপাশি রেডিও টুডে পারস্পরিক মিথস্ক্রিয়ামূলক অনুষ্ঠানের দিকে নজর দিয়েছে। যার ফলে নানা সময় নানা ধরনের লাইভ অনুষ্ঠান সম্প্রচার করা হচ্ছে। এসএমএসের মাধ্যমে এসব অনুষ্ঠানে শ্রোতাদের অংশগ্রহণের সুযোগ করে দেয়া হচ্ছে।
বিস্তৃতি
ঢাকার আশপাশে এ চ্যানেলটির কভারেজ এরিয়া ১০০ কিলোমিটার পর্যন্ত। এর মধ্যে ৭০ কিলোমিটার পর্যন্ত স্টেরিও সাউন্ড এবং ৩০ কিলোমিটার মনো সাউন্ড। মোট ১৫টি জেলা এবং ৭৬টি থানা রেডিও টুডের কভারেজ এলাকায় রয়েছে। এ এলাকায় মোট জনসংখ্যা দুই কোটি ২৩ লাখ ৮৬ হাজার ৪৭০ জন। এর মধ্যে রেডিও শ্রোতা রয়েছে মোট দুই কোটি তিন লাখ ৫১ হাজার ৯০৮ জন। রেডিও টুডের বর্তমান অনুষ্ঠানধারায় ইনফোটেইনমেন্টকে গুরুত্ব দেয়া হচ্ছে। ইনফরমেশন প্রদানের ক্ষেত্রে দুটি ধারা রয়েছে চ্যানেলটির। একটি লাইট ইনফরমেশন ও অন্যটি কারেন্ট অ্যাফেয়ার্স। বর্তমানে চট্টগ্রামের জুবিলী রোডকে কেন্দ্র করে ১০ কিলোমিটার এলাকা রেডিও টুডের সম্প্রচারের আওতায় এসেছে।
অনুষ্ঠানমালা
রেডিও টুডে এফএম ৮৯.৬ -তে প্রতিদিন ভোর ৫টা থেকে ৬টা পর্যন্ত প্রচার হয় ধর্মীয় অনুষ্ঠান সুবেহ সাদিক। এ অনুষ্ঠানে ধর্মীয় সঙ্গীতগুলো বাজানো হয়। তারপর সকাল ৬টা থেকে ৭টা পর্যন্ত ভোরের উপযোগী গানের অনুষ্ঠান ‘ভোর হলো’। সকাল ৭টা ১৫ মিনিট থেকে দুপুর ১২টা পর্যন্ত ব্রেকফাস্ট সো গুডমর্নিং ঢাকা। রবিবার থেকে বুধবার পর্যন্ত দুপুর ১২টা থেকে বিকাল ৪টা পর্যন্ত ‘টুডেজ আড্ডা’ প্রচারিত হয়। তবে শনিবার একই সময়ে প্রচারিত হয় ‘ফাটাফাটি আড্ডা।’ শুক্রবার দুপুর ১২টা থেকে ১টা পর্যন্ত প্রচারিত হয় ‘ব্যাক টু ব্যাক’, বেলা ১টা থেকে ২টা পর্যন্ত ইসলামী গান এবং বেলা ২টা থেকে সন্ধ্যা পর্যন্ত বাংলা মুভির গানের অনুষ্ঠান রূপালী গান। শনিবার থেকে বুধবার পর্যন্ত বিকাল ৪টা থেকে রাত ৮টা পর্যন্ত প্রচারিত হচ্ছে ড্রাইভ শো ‘ইউটার্ন’। রাত ৮টা থেকে ১২টা পর্যন্ত ‘তবে তাই হোক’। রাত ১২টা থেকে ভোর ৪টা পর্যন্ত রাতভর গান। ভোর ৪টা থেকে ৫টা পর্যন্ত যন্ত্রসঙ্গীত ‘ব্যাক টু ব্যাক’। বৃহস্পতিবার রাত ৮টা থেকে ১২টা পর্যন্ত প্রচারিত হয় ফোন ইন প্রোগ্রাম ‘হ্যাপি আওয়ার্স’। রাত ১২টা থেকে ভোর ৪টা পর্যন্ত পুরনো দিনের গানের অনুষ্ঠান ‘সোনালি গান’ প্রচারিত হয়। শুক্রবার সন্ধ্যা ৬টা থেকে রাত ১০টা পর্যন্ত চলে দেশ-বিদেশের জনপ্রিয় গানের অনুষ্ঠান ‘টুডেজ ওয়ার্ল্ড মিউজিক’। রাত ১০টা থেকে রাত ২টা পর্যন্ত প্রচারিত হয় ডেডিকেটেড শো ‘হার্ট টু হার্ট’। রেডিও টুডেতে বর্তমানে তিনবার খবর প্রচারিত হচ্ছে। প্রথমবার দুপুর ১টা ৪৫ মিনিটে, দ্বিতীয়বার সন্ধ্যা ৬টা ৪৫ এবং শেষবার রাত ৯টা ৪৫। এছাড়াও রেডিও টুডেতে আরো নানা ধরনের অনুষ্ঠান প্রচারিত হচ্ছে। সকাল ৮টা থেকে রাত ৮টা পর্যন্ত প্রতি আধ ঘণ্টা পর পর জানিয়ে দেয়া হয় ঢাকার ট্রাফিক জ্যাম বিষয়ক তথ্য ‘ঢাকার চাকা’। এছাড়া রয়েছে আবহাওয়া বিষয়ক হালনাগাদ ‘রোদ বৃষ্টি’। রেডিও টুডের আউটডোর ব্রডকাস্টাররা বাজার ঘুরে জানিয়ে দেয় বাজার দর। কোথাও কোনো গুরুত্বপূর্ণ সাংস্কৃতিক অনুষ্ঠান হলে তা লাইভ জানিয়ে দেয়ার ব্যবস্থা রেখেছে রেডিও টুডে।
ইজ্জুদ্দীন ইবনে আবদুস সালাম
ইজ্জুদ্দীন আব্দুল আজিজ ইবনে আবদুস সালাম ইবনে আবুল কাসিম ইবনে আল-হাসান আল-দামেস্কি, সুলতানুল উলামা, আবু মুহাম্মদ আল-সুলামি ছিলেন ত্রয়োদশ শতাব্দীর বিখ্যাত মুজতাহিদ, ধর্মতত্ত্ববিদ, ফিকাহবিদ এবং তাঁর প্রজন্মের শীর্ষস্থানীয় শাফেঈ আলেম।
জন্ম ও শিক্ষা
ইজ্জুদ্দীন ইবনে আবদুস সালাম ৫৭৭ হিজরিতে দামেস্কে জন্মগ্রহণ করেন। তিনি তৎকালীন দামেস্কের প্রথিতযশা আলেমদের থেকে শিক্ষাগ্রহণ করেন।  ইবনে আসাকির এবং জামালুদ্দীন হারাস্তানির কাছে উচ্চতর আইন বিষয়ে পড়াশোনা করেন,  সাইফুদ্দীন আল-আমিদীর সান্নিধ্যে উসূল আল-ফিকাহ এবং ধর্মতত্ত্ব শিক্ষা করেন, তাসাওউফ-এর দীক্ষাগ্রহণ করেন সোহরাওয়ার্দী এবং আবুল হাসান আল-শাজিলির সান্নিধ্যে।
কারাবাস
দামেস্কে উমাইয়া মসজিদের খুতবা প্রদানকারী (খতিব) হিসেবে তিনি পূর্বেকার খতিবদের অনেক প্রথা ভেঙে ফেলেছিলেন। যেমন, তিনি খতিবদের জন্য নির্ধারিত কালো হাবাকাবা না পরে খুতবা প্রদান করতেন, ছন্দোবদ্ধ ভাষায় খুতবা প্রদান করতেন না এবং খুতবার মধ্যে সুলতান ও শাহজাদাদের উদ্দেশ্যে প্রশংসাবাক্য পড়তেন না। বার্নস ক্রুসেড চলাকালীন দামেস্কের শাসক আস-সালিহ ইসমাইল খ্রিষ্টান ক্রুসেডার থিওবাল্ড অভ নাভারের সঙ্গে আঁতাতমূলক সন্ধি করলে ইজ্জুদ্দিন ইবনে আবদুস সালাম জুমআর খুতবায় তার নিন্দা করেন এবং খুতবা পরবর্তী মোনাজাতে তাঁর কল্যাণ কামনা করা থেকে বিরত থাকেন। ফলস্বরূপ তাকে কারাগারে বন্দী করা হয় এবং মুক্তি পেয়ে মিশরে চলে যায়।
মিশরে হিজরত
দামেস্ক ত্যাগ করার পর ইজ্জুদ্দীন ইবনে আবদুল সালাম কায়রোতে স্থায়ী হন। এখানে তাকে প্রধান বিচারক ও জুমার নামাজের ইমাম নিযুক্ত করা হয়। ফলে জনগণের মাঝে তিনি এমন প্রভাব বিস্তার করেছিলেন যে কোনো ন্যায় ও অন্যায়ের বিচার তিনি ইসলামি আইনের মাধ্যমে সমাধা করতেন।
ইবনে আবদুস সালামের জ্ঞান ও প্রজ্ঞার দরুণ তাঁকে সুলতানুল উলামা (পণ্ডিতদের সুলতান) উপাধি প্রদান করা হয়।
কর্মময় জীবন
তিনি শাফেঈ আইনশাস্ত্র, কুরআনের আইনশাস্ত্র, তাফসির, ধর্মীয় আইনের পদ্ধতিগত মৌলিক বিষয়াদি, রাষ্ট্রীয় ও সরকারি আইনী মতামত এবং সুফিবাদে র ওপর অনেক গ্রন্থ রচনা করেন। কাওয়ায়িদুল আহকাম ফি মাসালিহিল আনআম তাঁর অন্যতম সৃষ্টিকর্ম।
কুরআন
হাদিস / সিরাহ
ধর্মীয় বিশ্বাস
তাসাওউফ
উসুল
ফিকহ
আল-ফাতাওয়া আল-মিসরিয়াহ, আল-ফাতাওয়া আল-মুসিলিয়্যাহ, আত-তারগিব 'সালাত আল-রাগায়েব, বা অন্য শিরোনামে; আল-তারগীব 'সালাত আল-রাঘায়েব আল-মাওদু'আ ওয়া বায়ান মা ফিহা মিন মুখালাত আল-সুনান আল-মাশরুআহ বা অন্য শিরোনামে; রিসালাত ফী ধাম্ম সালাত আল রাগায়েব।
স্মৃতিচারণ
বিশিষ্ট হাদীস বিশেষজ্ঞ ও শাফেঈ ফকিহ জাকিউদ্দিন আল-মুনজিরি বলেন, " শাইখ ইজ্জুদ্দীন আসার আগে আমরা আইনী মতামত দিতাম ; এখন তিনি আমাদের মধ্যে রয়েছেন, আমরা আর তা করি না।"
কারাফি ইবনে আবদুস সালামকে "সুন্নতের আপোসহীন রক্ষাকারী হিসেবে বর্ণনা করেছেন, যিনি ক্ষমতায় থাকা লোকদের ভয় পেতেন না"
বেশ কয়েকটি সূত্র জানায় যে ইবনে আবদুল সালাম পুরোপুরি শাফেঈ মাজহাবকে অতিক্রম করে ইজতিহাদের পর্যায়ে পৌঁছেছিলেন।
মৃত্যু
ইজ্জুদ্দিন ইবনে আবদুস সালাম ৬৬০ হিজরিতে কায়রোতে মারা যান ।
হংকংয়ের ভূগোল
হংকংয়ের ভূগোল বলতে হংকংয়ের অবস্থান, আয়তন, পরিবেশ, প্রতিবেশ সংক্রান্ত বিস্তারিত বিবরণকে বুঝানো হয়। হংকংয়ের ভূগোল আলোচনায় প্রাথমিকভাবে হংকংয়ের তিনটি অঞ্চলের ভূগোল নিয়ে আলোচনা করা হয়; এগুলো হলো: হংকং দ্বীপ, কওলুন উপদ্বীপ এবং নতুন অঞ্চল।
হংকংয়ের মোট আয়তন ১১০৮ বর্গকিলোমিটার। হংকংয়ের চতুর্পাশের জলভাগের আয়তন প্রায় ১৮৩০ বর্গকিলোমিটার। হংকংয়ের মূল মহাদেশীয় অংশটি দুইটি অঞ্চল নিয়ে গঠিত। একটি হল কাউলুন নামের পৌর এলাকা। আরেকটি হল নতুন অঞ্চল নামের একটি বৃহৎ এলাকার  অংশবিশেষ, যে অংশটি ১৮৯৮ হংকংয়ের  অধীনে আসে। নতুন অঞ্চলের সাথে লানথাউ দ্বীপ বা থাই ইউয়ে দ্বীপটিকেও হংকংয়ের কাছে দিয়ে দেওয়া হয়; এটি হংকংয়ের অধীনস্থ বৃহত্তম দ্বীপ। কাওলুন অংশের তীরে ভিক্টোরিয়া পোতাশ্রয় নামের একটি সুরক্ষিত গভীর জলের পোতাশ্রয় আছে। কাউলুনের মুখোমুখি ও পোতাশ্রয়ের অপর তীরে, হংকং দ্বীপের উত্তর প্রান্তে হংকং নগরীটি অবস্থিত। হংকং নগরীতে বিশেষ প্রশাসনিক অঞ্চলের সরকারী কার্যালয়গুলি ও প্রধান বাণিজ্যিক এলাকাটি অবস্থিত, যার নাম "সেন্ট্রাল"।
হংকং বিশেষ প্রশাসনিক অঞ্চলটি আয়তনে ক্ষুদ্র হলেও এর ভূপ্রকৃতি বৈচিত্র্যময় ও রুক্ষ। অঞ্চলটি মূলত কিছু ভাঁজ পর্বতের সমন্বয়ে গঠিত। এখানে ২০টিরও বেশি পাহাড়ি চূড়া আছে যাদের উচ্চতা ৫০০ মিটারেরও বেশি। সবচেয়ে উঁচু পর্বতটির নাম থাই মাও শেন, যার উচ্চতা ৯৫৭ মিটার। রুক্ষ ভূমিরূপের কারণে সমতল ভূমি বিরল এবং ১৫ শতাংশেরও কম জমিতে মনুষ্য কর্মকাণ্ড করা সম্ভব হয়েছে। ১৯শ শতকের মধ্যভাগ থেকে সমুদ্র থেকে ভূমি পুনর্দখল প্রকল্প শুরু হয় এবং এটিই শহরের আয়তন বৃদ্ধির প্রধান উপায়। বিশেষত কাওলুন ও হংকং দ্বীপের উপকূলেই এই ভূমি পুনর্দখল প্রক্রিয়াটি সম্পন্ন করা হয় এবং এর ফলে এই দুইয়ের মধ্যকার দূরত্ব হ্রাস পাচ্ছে। হংকংয়ের উল্লেখযোগ্য নদী একটিই, যার নাম শাম ছুন। ছোট এই নদীটি চীনের কুয়াংতুং প্রদেশের সাথে হংকংয়ের সীমান্ত গঠন করেছে। বাকী সমস্ত জলধারা ক্ষীণ পাহাড়ি ঝর্ণাধারা ধরনের। ফলে হংকংয়ে সুপেয় পানির সরবরাহ যথেষ্ট নয়। শতকরা ৮০ ভাগ খাবার পানি কুয়াংতুং থেকে আসে।
হংকংয়ের জলবায়ু উপক্রান্তীয় ও মৌসুমী বায়ু দ্বারা প্রভাবিত। এখানকার শীতকালগুলি শীতল ও শুষ্ক এবং গ্রীষ্মকালগুলি গরম ও আর্দ্র। মে থেকে সেপ্টেম্বর মাস বর্ষাকাল।
চেন লিটিং
চেন লিটিং (২০ অক্টোবর ১৯১০ - ২৭ আগস্ট ২০১৩) ছিলেন একজন চীনা নাট্যকার, নাটক ও চলচ্চিত্র পরিচালক, চিত্রনাট্যকার এবং চলচ্চিত্র তাত্ত্বিক। তিনি শি ডংশান, কাই চুশেং এবং ঝেং জুনলির সাথে প্রাক-কমিউনিস্ট চীনের অন্যতম বিশিষ্ট চলচ্চিত্র পরিচালক এবং চিত্রনাট্যকার ছিলেন। তার সবচেয়ে বিখ্যাত চলচ্চিত্র ছিল উইমেন সাইড বাই সাইড (১৯৪৯)।
চেন একটি শিশু হিসাবে পরিত্যক্ত হয়েছিল এবং তারপরে শৈশবকালে পালক বাবা-মা উভয়কেই হারিয়েছিল।চলচ্চিত্র পরিচালক হওয়ার আগে চেন মূলত নাটকে কাজ করতেন। তার দেশাত্মবোধক নাটক পুট ডাউন ইওর হুইপ ছিল অত্যন্ত প্রভাবশালী এবং চীনে জাপানি আগ্রাসনের সময় অগণিত বার প্রদর্শিত হয়েছিল।যুদ্ধের সময় তিনি কিউ ইউয়ান নাটকের একটি বিখ্যাত মঞ্চ তৈরি করেছিলেন এবং চলচ্চিত্র তত্ত্বের উপর প্রথম চীনা বইগুলির মধ্যে একটি লিখেছিলেন।
১৯৫০ এর দশকের গোড়ার দিকে, রাজনৈতিক কারণে চীন সরকার কর্তৃক চলচ্চিত্র নির্মাণের চেনের প্রচেষ্টা বারবার ব্যর্থ হয়েছিল।নৈতিক কারণে পিআরসি সরকার দ্বারা চলচ্চিত্র নির্মাণের চেনের প্রচেষ্টা বারবার ব্যর্থ হয়েছিল। সাংস্কৃতিক বিপ্লবের সময় কারারুদ্ধ হওয়ার আগে তিনি তিয়ানমা ফিল্ম স্টুডিওর মহাব্যবস্থাপক হিসাবে কাজ করেছিলেন। সময়ের শেষে তার পুনর্বাসনের পরে, তিনি ঐতিহাসিক চলচ্চিত্র  দা ফেং গে তিন বছর ব্যয় করেছিলেন, তবে রাজনীতির কারণে সেই চলচ্চিত্রটিও বাতিল হওয়ার পরে অবসর নিয়েছিলেন।
প্রারম্ভিক জীবন
চেন ১৯১০ সালের ২০ শে অক্টোবর সাংহাইতে জন্মগ্রহণ, তাকে শিশু হিসাবে পরিত্যক্ত করা হয়েছিল এবং পালক পিতা-মাতা দ্বারা দত্তক নেওয়া হয়েছিল। যাইহোক, তিনি চার বছর বয়সে তার দত্তক পিতাকে হারান এবং তিন বছর পরে তার দত্তক মাও মারা যান। চেন তার চাচা, তার দত্তক পিতার ভাই দ্বারা বড় হয়েছিলেন।। তিনি ১২ বছর বয়সে জিয়াংয়িন একটি বোর্ডিং স্কুলে ভর্তি হন এবং ১৯২৪ সালে সাংহাইয়ের চেংঝং মিডল স্কুলে ভর্তি হন। চেংঝংয়ে উচ্চ বিদ্যালয়ের ছাত্র হিসাবে, চেন চতুর্থ মে আন্দোলনের-পরবর্তী আধুনিক নাটকের উত্থান দ্বারা প্রভাবিত হয়েছিলেন।১৯২৮ সালে, তিনি সাংহাইয়ের তাশিয়া বিশ্ববিদ্যালয়ে (ইস্ট চায়না নরমাল ইউনিভার্সিটির পূর্বসূরী) ভর্তি হন, যেখানে তিনি আইরিশ নাট্যকার লেডি গ্রেগরি একটি নাটক দ্য রাইজিং অব দ্য মুন অনুবাদ, পরিচালনা এবং অভিনয় করেছিলেন। এটি ছিল নাটকটির প্রথম চীনা প্রযোজনা।
বিজনেস লজিক
বিজনেস লজিক হলো একটি অকারিগরি পরিভাষা যা ডেটাবেস ও ইউজার ইন্টারফেসের মধ্যে তথ্য পরিবৃত্তি (বিনিময় বা আদান-প্রদান) করতে একটি ফাংশানাল অ্যালগোরিদম বর্ণনা করে। সহজ ভাষায় এটি একটি অ্যালগোরিদম বা সাজানো নিয়ম-সমষ্টি যেটির মাধ্যমে ডেটাবেস থেকে ডেটা নিয়ে (কোয়েরী করে বা ভ্যালিডিটি যাচাই করে) ইউজারের সামনে উপস্থাপন করে। বিজনেস লজিকের কতগুলো নিদিষ্ট (ধারাবাহিক) ধাপ রয়েছে যা তথ্যের প্রবাহ নিয়ন্ত্রণ করে।
বিজনেস লজিকের পরিব্যপ্তি
বিজনেস লজিক যা পারে/করে
বিজনেস লজিকের গঠন
বিজনেস লজিকে দুটি জিনিস থাকেঃ
চেন্নাই ওপেন
ফ্রেম| চেন্নাই ওপেন ভারতের তামিলনাড়ু অঙ্গরাজ্যের রাজধানী চেন্নাইয়ে অনুষ্ঠিত একটি বাৎসরিক টেনিস প্রতিযোগিতা। প্রতিযোগিতাটি পুরুষ টেনিসের পেশাদার এটিপি টুরের অন্তর্ভুক্ত এবং জানুয়ারির প্রথম সপ্তাহে অনুষ্ঠিত হয়।
২০১৪ সালের পেশাওয়ার বিদ্যালয় হত্যাকাণ্ড
২০১৪ সালের ১৬ই ডিসেম্বর তেহরিক-ই-তালিবান পাকিস্তানের ছয়জন অস্ত্রধারী সদস্য পেশাওয়ার শহরের উত্তর-পশ্চিমে অবস্থিত সেনাবাহিনী পাবলিক বিদ্যালয়ে সন্ত্রাসী আক্রমণ ঘটায়। এই আক্রমণে অংশ নেয়া ছয়জন জঙ্গিই বিদেশী নাগরিক ছিল। এর মাঝে একজন চেচেন, তিনজন আরব ও দুইজন আফগান ছিল। এই সন্ত্রাসী দলটি বিদ্যালয়ে প্রবেশ করে বিদ্যালয়টির কর্মচারী ও বাচ্চাদের উপর গুলিবর্ষণ করে। ফলে ১৩২ জন বিদ্যালয়ের শিক্ষার্থীসহ মোট ১৪৯ জন প্রাণ হারায়। নিহত শিক্ষার্থীদের বয়স আট থেকে আঠারো বছরের মধ্যে ছিল। এই ঘটনাটি ভয়াবহতার দিকে দিয়ে বিশ্বের বিভিন্ন সময়ে বিদ্যালয়ে সংঘটিত গণহত্যার মধ্যে চতুর্থ। পাকিস্তান সেনাবাহিনীর বিশেষ দল, স্পেশাল সার্ভিস গ্রুপ কর্তৃক একটি উদ্ধার অপারেশন পরিচালনাকালে ছয়জন সন্ত্রাসীই নিহত হয় এবং বিদ্যালয়টি থেকে ৯৬০ জন মানুষ উদ্ধার হয়।
বিভিন্ন প্রচার মাধ্যমে এই বিদ্যালয়ে হওয়া সন্ত্রাসী হত্যাযজ্ঞকে ২০০৪ সালে রাশিয়ারউত্তর ওশেতিয়া- আলানিয়ার বেসলান বিদ্যালয় বন্দি ঘটনার সাথে তুলনা করা হয়।
এই ঘটনার ফলস্বরূপ পাকিস্তান সরকার সাময়িক ভাবে বন্ধ থাকা মৃত্যুদণ্ডকে পুনর্বহাল করে, উত্তর-পশ্চিম পাকিস্তানে চলমান যুদ্ধে আরো তীব্রভাবে অংশ নেয় এবং সামরিক আদালতে সাধারণ জনগণের বিচারকে সাংবিধানিক ভাবে সিদ্ধ করে। ২০১৫ সালের ২রা ডিসেম্বর এই পেশাওয়ার হত্যাযজ্ঞের সাথে জড়িত চার সন্ত্রাসীকে ফাঁসিতে ঝুলিয়ে মৃত্যদণ্ড দেয়া হয়। অবশ্য এই হত্যাযজ্ঞের মূল পরিকল্পনাকারী ওমর খোরাসানি একটি ড্রোন আক্রমণে ২০১৭ সালে ১৮ই অক্টোবর পূর্ব আফগানিস্তানে মারা যায়।
পিছনের কথা
২০১৪ সালের জুন মাসে একটি যৌথ সামরিক অপারেশনে পাকিস্তানের সামরিক বাহিনী উত্তর ওয়াজিরস্থানে একাধিক দলের সাথে বিরোধ হয়। এর ফলশ্রুতিতে উত্তর ওয়াজিরস্থানে একটানা বেশ কিছু সহিংসতা ঘটে। অপারেশোন জার্ব-এ-আযব নামের এই অপারেশন ছিল জিন্নাহ আন্তর্জাতিক বিমানবন্দর হামলার পরবর্তী সামরিক বাহিনী কর্তৃক নেয়া পদক্ষেপের একটি। টিটিপি ২০১৪ সালের জুনে এই হামলার দায়ভার স্বীকার করে এবং তা পাকিস্তানের উত্তর-পশ্চিমে চলমান যুদ্ধের অংশ বলে দাবী করে। উল্লেখ্য, তখন অব্দি যুদ্ধটিতে ২১০০ এর মতো মানুষ মারা গিয়েছিল। এছাড়াও পাকিস্তানের সামরিক বাহিনীর মতে উত্তর ওয়াজিরস্থানের অন্তত ৯০ শতাংশ জায়গা সম্পূর্ণ পরিষ্কার করে ফেলা হয়েছিল।
আক্রমণ
থাম্ব|280x280পিক্সেল|সেনাবাহিনী পাবলিক বিদ্যালয় আক্রমণের দিন মোট ১,০৯৯ জন শিক্ষার্থী ও বিদ্যালয় কর্মচারী বিদ্যালটিতে উপস্থিত ছিল। সকাল সাড়ে দশটার দিকে বন্দুক ও বিস্ফোরকধারী সন্ত্রাসীরা বিদ্যালয়ের প্রাচীর টপকে বিদ্যালয়ে প্রবেশ করে। পাকিস্তানের সেনাবাহিনী কর্তৃক পরিচালিত ১৪৬টি বিদ্যালয়ের মধ্যে পেশাওয়ার ক্যান্টনমেন্টে অবস্থিত এই সেনাবাহিনী পাবলিক বিদ্যালয়ে প্রবেশের পূর্বে সন্ত্রাসীরা তাদের সুজিকি বোলান এসটি৪১ মডেলের ভ্যানগাড়িতে আগুন ধরিয়ে দেয়। সন্ত্রাসীরা বিদ্যালয়ে প্রবেশ করেই সরাসরি অডিটোরিয়ামে চলে যায় এবং সেখানে প্রাথমিক চিকিৎসার উপর ট্রেনিং নিতে থাকা শিক্ষার্থীদের উপর বিনা বিচারে গুলিবর্ষণ করে।
পাকিস্তান সেনাবাহিনী র বিশেষ দল উদ্ধার অভিযান চালানোর সময় স্নাইপার দিয়ে অস্ত্রধারী একজন সন্ত্রাসীদের হত্যা করা হয়। সেনাবাহিনীর উদ্ধারকারী দল বিদ্যালয়ে প্রবেশের সময় তিনজন সন্ত্রাসী বন্দুকযুদ্ধে নিহিত হয়। বন্দুকযুদ্ধে সেনাবাহিনীর দুইজন অফিসারসহ সাতজন সদস্য আহত হন।
দায়ভার
তেহেরি-ই-তালিবান পাকিস্তান এই হত্যাযজ্ঞের দায়ভার নেয়। তারা ২০১৪ সালের গ্রীষ্মে দেশটির উত্তর ওয়াজিরস্তানে পাকিস্তান আর্মির অপারেশন জারব-এ-আযব-এর প্রতিশোধমূলক অপারেশন বলে এই হত্যাযজ্ঞকে আখ্যায়িত করে।
হাজারা বিভাগ
হাজারা (হিন্দকো/ہزارہ, هزاره) পাকিস্তানের খাইবার পাখতুনখোয়া প্রদেশের উত্তর-পূর্ব অংশে অবস্থিত একটি অঞ্চল। এটি সিন্ধু নদীর পূর্ব দিকে অবস্থিত এবং এখানে মোট ৭টি জেলা অন্তর্ভুক্ত রয়েছে: অ্যাবোটাবাদ, বটগ্রাম, হরিপুর, মনসেহরা, উচ্চ কোহিস্তান, নিম্ন কোহিস্তান, এবং টোরঘার।
২০০০ সালে, প্রশাসনিক বিভাগগুলি বিলুপ্ত করে দেওয়া হয় এবং ৪র্থ পর্যায়ের এসে জেলাগুলি পাকিস্তানের নতুন ৩য় স্তর হিসাবে পরিগণিত হয়। বিভিন্ন জেলা বিলুপ্ত হওয়ার পর নিম্নলিখিত জেলাগুলি হাজারা বিভাগে বিদ্যমান:
সবশেষে, ২০০৮ সালে সকল প্রশাসনিক বিভাগ পুনরুদ্ধার করে হাজারা বিভাগ ফিরিয়ে আনা হয়।
আবখাজ বর্ণমালা
আবখাজ ১৯ শতক আগে লিখিত ভাষা ছিল না। তখন পর্যন্ত, আবখাজিয়ানরা, বিশেষ করে রাজকুমাররা, গ্রীক (আনুমানিক ৯ম শতাব্দী পর্যন্ত), জর্জিয়ান (৯-১৯ শতক) এবং আংশিকভাবে তুর্কি (১৮ শতক) ভাষা ব্যবহার করে আসছিল। বর্ণমালার জন্য আবখাজ শব্দটি হল анбан (আনবান), যা জর্জিয়ান ანბანი (আনবানি) থেকে ধার করা হয়েছিল।
প্রথম আবখাজ বর্ণমালা ১৮৯২ সালে দিমিত্রি গুলিয়া এবং কে. মাচাভারিয়ানী তৈরি করেছিলেন। স্ক্রিপ্টটি তৈরি করেছিলেন পিটার ভন উসলার । এটিতে ৩৭টি অক্ষর ছিল এবং এটি লেখা হয়েছিল সিরিলিক স্ক্রিপ্টের উপর ভিত্তি করে । ১৯০৯ সালে, আন্দ্রিয়া চোটচুয়া একে ৫৫ অক্ষরে সম্প্রসারিত করেন,আবখাজের বিস্তৃত ব্যঞ্জনবর্ণ তালিকার সাথে সামঞ্জস্য করার জন্য।
১৯২৬ সালে, সোভিয়েত ইউনিয়নে কোরেনিজাতসিয়া নীতির সময়, সিরিলিক বর্ণমালা নিকোলে মার দ্বারা প্রণীত একটি ল্যাটিন বর্ণমালা দ্বারা প্রতিস্থাপিত হয়েছিল। এটিতে ৭৬টি অক্ষর রয়েছে এবং একে "আবখাজ বিশ্লেষণাত্মক বর্ণমালা" বলা হত। ১৯২৮ সালে, এটি অন্য ল্যাটিন বর্ণমালা দ্বারা প্রতিস্থাপিত হয়েছিল। (ডানদিকে দৃষ্টান্ত দেখুন। ) ১৯৩৮ থেকে ১৯৫৪ সাল পর্যন্ত আবখাজ ভাষাটি ৩টি জর্জিয়ান বর্ণমালায় লেখা হয়েছিল: অসমতাভ্রুলি, নুসখুরি এবং মাখেদরুলি।
১৯৫৪ সাল থেকে, আবখাজ ভাষা একটি নতুন ৬২ অক্ষরের সিরিলিক বর্ণমালায় লেখা হয়েছে (নীচের চার্ট দেখুন)। এর মধ্যে ৩৮টি গ্রাফিকভাবে স্বতন্ত্র; বাকি সঙ্গে চিত্র এবং  যা যথাক্রমে প্যালাটালাইজেশন এবং ল্যাবিয়ালাইজেশন নির্দেশ করে।। ১৯৯৬ সালে, বর্ণমালার সবচেয়ে সাম্প্রতিক সংস্কারটি বাস্তবায়িত হয়েছিল: যদিও ল্যাবিয়ালাইজেশনটি এ পর্যন্ত দুটি অতিরিক্ত অক্ষর, ә এবং у দিয়ে চিহ্নিত করা হয়েছিল, তখন থেকে এই ফাংশনে শুধুমাত্র ә রাখা হয়েছিল। অস্বাভাবিকভাবে, সিরিলিক বিস্ফোরক অক্ষর К П Т ইজেক্টিভ ব্যঞ্জনবর্ণের প্রতিনিধিত্ব করে; নন-ইজেক্টিভ ( পালমোনিক ব্যঞ্জনবর্ণ ) অক্ষরের নীচে একটি ডিসেন্ডারের মাধ্যমে এগুলি থেকে উদ্ভূত হয়। অ্যাফ্রিকেটের ক্ষেত্রে, সরল অক্ষরগুলি পালমোনিক এবং উদ্ভূত অক্ষরগুলি ইজেক্টিভ।
আধুনিক আবখাজ অর্থোগ্রাফি হুক (Ҕ Ҧ) এর পরিবর্তে ডিসেন্ডার (Ӷ Ԥ) সহ Г П অক্ষরকে অগ্রাধিকার দেয়। সংস্করণ ৫.২ থেকে Ԥ এবং ԥ অক্ষরগুলি ইউনিকোডে এনকোড করা হয়েছে।
একেএম আবদুর রউফ
একেএম আবদুর রউফ (১৫ ডিসেম্বর ১৯৩৫ - ১ এপ্রিল ২০০০) ছিলেন একজন চিত্রশিল্পী এবং মুক্তিযোদ্ধা। তিনি বাংলাদেশের প্রথম সংবিধানের হস্তলেখক এবং বাংলাদেশ ফিল্ম আর্কাইভের প্রতিষ্ঠাতা-কিউরেটর। শিল্পকলায় তার অবদানের জন্য বাংলাদেশ সরকার তাকে ২০১০ সালে মরণোত্তর একুশে পদক এবং ২০১৬ সালে স্বাধীনতা পুরস্কারে ভূষিত করে।
কর্মজীবন
রউফ বইয়ের প্রচ্ছদের নকশাকারও ছিলেন। তিনি প্রায় ২৮০০ বইয়ের প্রচ্ছদের নকশা করেন।
মৃত্যু
রউফ ২০০০ সালের ১ এপ্রিল মৃত্যুবরণ করেন।
পারাক্লিত
থাম্ব|"পারাক্লিত" এর অর্থ আইনজীবী পারাক্লিত (παράκλητος, paracletus) অর্থ উকিল বা সাহায্যকারী। খ্রিস্ট ধর্মে এই পরিভাষাটি দ্বারা সাধারণত পবিত্র আত্মা কে বোঝানো হয়।
<!-- == Etymology == Paraclete comes from the Koine Greek word παράκλητος (paráklētos). A combination of "para" (beside/alongside) and "kalein" (to call), the word first appears in the Bible in John 14:16. John Muddiman and John Barton further explain the development of the meaning of this term;
"The word parakletos is a verbal adjective, often used of one called to help in a lawcourt. In the Jewish tradition the word was transcribed with Hebrew letters and used for angels, prophets, and the just as advocates before God's court. The word also acquired the meaning of 'one who consoles' (cf. Job 16:2, Theodotion's and Aquila's translations; the LXX has the correct word parakletores). It is probably wrong to explain the Johannine parakletos on the basis of only one religious background. The word is filled with a complex meaning: the Spirit replaces Jesus, is an advocate and a witness, but also consoles the disciples."
In Classical Greek
The term is not common in non-Jewish texts. The best known use is by Demosthenes:
"Citizens of Athens, I do not doubt that you are all pretty well aware that this trial has been the center of keen partisanship and active canvassing, for you saw the people who were accosting and annoying you just now at the casting of lots. But I have to make a request which ought to be granted without asking, that you will all give less weight to private entreaty or personal influence than to the spirit of justice and to the oath which you severally swore when you entered that box. You will reflect that justice and the oath concern yourselves and the commonwealth, whereas the importunity and party spirit of advocates serve the end of those private ambitions which you are convened by the laws to thwart, not to encourage for the advantage of evil-doers."
- Demosthenes, On the False Embassy 19:1
Liddell and Scott's Greek-English Lexicon apart from Demosthenes (above) cites also the example of a slave summoned as a help.
In Judaism
Philo speaks several times of "paraclete" advocates primarily in the sense of human intercessors.
The word later went from Hellenistic Jewish writing into rabbinic literature.
The word is not used in the Septuagint, the word "comforters" being different in Job. Other words are used to translate the Hebrew word (mənaḥḥēm "comforter") and  (Melitz Yosher ).
In Christianity
In the Greek New Testament the word is most prominent in the Johannine writings. It appears in the Gospel of John where it may be translated into English as "counselor", "helper", “advocate”, or "comforter".
The early church identified the Paraclete as the Holy Spirit. In first-century Jewish and Christian understanding, the presence of the Holy Spirit is to claim rebirth of prophecy.
During his period as a hermit in the mid-12th century, Peter Abelard dedicated his chapel to the Paraclete because "I had come there as a fugitive and, in the depths of my despair, was granted some comfort by the grace of God."
Scholar interpretations
Raymond Brown (1970), supported by George Johnston (2005), also says that the "another Paraclete" of John 14:16 is in many ways another Jesus, the presence of Jesus after Jesus ascends to his Father.
The Gospel of Matthew twice uses the passive form of the corresponding verb παρακαλῶ, in 2:18 and 5:4. In both instances, the context is of mourning, and the meaning of the verb is "to be comforted".
Paraclete first appearing in gospel
Here is the context of the passage in John 14:15-14:27 with the translation of Paraclete as Advocate shown in bold: "15 “If you love me, keep my commands. 16 And I will ask the Father, and he will give you another Advocate to help you and be with you forever— 17 the Spirit of truth. The world cannot accept him, because it neither sees him nor knows him. But you know him, for he lives with you and will be in you. 18 I will not leave you as orphans; I will come to you. 19 Before long, the world will not see me anymore, but you will see me. Because I live, you also will live. 20 On that day you will realize that I am in my Father, and you are in me, and I am in you. 21 Whoever has my commands and keeps them is the one who loves me. The one who loves me will be loved by my Father, and I too will love them and show myself to them.”
22 Then Judas (not Judas Iscariot) said, “But, Lord, why do you intend to show yourself to us and not to the world?”
25 “All this I have spoken while still with you. 26 But the Advocate, the Holy Spirit, whom the Father will send in my name, will teach you all things and will remind you of everything I have said to you. 27 Peace I leave with you; my peace I give you. I do not give to you as the world gives. Do not let your hearts be troubled and do not be afraid."
ইসলামে
Many Muslim writers have argued that “another Paraclete” (John 14:16)—the first being Jesus—refers to Muhammad. This claim is based on the Quran verse from Surah 61 verse 6. The earliest scholar to argue this case is probably Ibn Ishaq (died 767), whom Islamic tradition states was the grandson of a Christian. Others who interpreted the paraclete as a reference to Muhammad include Ibn Taymiyyah, Ibn Kathir, Al-Qurtubi, Rahmatullah Kairanawi (1818–1891), and contemporary Muslim scholars such as Martin Lings.
Here is a translation of the passage in Surat 61 verse 6:
- Sahih International
Regarding Ibn Ishaq's biography of Muhammad, the Sirat Rasul Allah, Islamic scholar Alfred Guillaume wrote:
""Coming back to the term "Ahmad", Muslims have suggested that Ahmad is the translation of periklutos, celebrated or the Praised One, which is a corruption of parakletos, the Paraclete of John XIV, XV and XVI.""
A few Muslim commentators, such as David Benjamin Keldani (1928), have argued the theory that the original Greek word used was periklytos, meaning famed, illustrious, or praiseworthy, rendered in Arabic as Ahmad (another name of Muhammad), and that this was substituted by Christians with parakletos. However, there is not one Greek manuscript in existence with this reading, all Greek manuscripts read παράκλητος parakletos.
Regarding what the original Greek term was, according to A. Guthrie and E. F. F. Bishop:
""Once more, if we omit the phrase, ‘bearing the name Ahmad,’ and regard Muhammad as still drawing lessons from previous history, the dubious passage might refer to what happened at Pentecost, and other incidents recorded in the earlier chapters of the Acts. With the absence of any claim on this passage either by Ibn Ishaq or Ibn Hisham, may we go further and suggest that the two Arabic words rendered by Dr. Bell, ‘bearing the name Ahmad,’ are an interpolation to be dated after the death of Muhammad.” (emphasis in original)" However, contrary to the above claim by Guthrie & Bishop (in 1951) that Ibn Ishaq and Ibn Hisham did not mention Ahmad and the respective passage, recent research and findings (S. Anthony et al in 2016) show that there is Ibn Ishaq's work with the title Kitab al-Maghazi and Ibn Hisham who mention and connect the words Mohammad & Ahmad with the Paraclete.   Additionally it has been documented that there was an attempt to connect the respective quranic verse with the Paraclete even earlier then Ibn Ishaq. Moreover, a later interpolation of this passage to the Quran, just to serve as an ex eventu proof for the early muslim scholars, has also been rejected in modern Islamic Studies. This has been supported by the fact that the earliest as well as the later manuscripts of the Quran contain the same passage and wording in Surah 61.
A letter from antiquity
In Ghevond's version of the correspondence between the Byzantine emperor Leo III the Isaurian and the Umayyad caliph Umar II, the following is attributed to Leo: {{quote | “We recognize Matthew, Mark, Luke, and John as the authors of the Gospel, and yet I know that this truth, recognized by us Christians wounds you, so that you seek to find accomplices for your lie. In brief, you admit that we say that it was written by God, and brought down from the heavens, as you pretend for your Furqan, although we know that it was `Umar, Abu Turab and Salman the Persian, who composed that, even though the rumor has got round among you that God sent it down from heavens…. [God] has chosen the way of sending [the human race] Prophets, and it is for this reason that the Lord, having finished all those things that He had decided on beforehand, and having fore-announced His incarnation by way of His prophets, yet knowing that men still had need of assistance from God, promised to send the Holy Spirit, under the name of Paraclete, (Consoler), to console them in the distress and sorrow they felt at the departure of their Lord and Master. I reiterate, that it was for this cause alone that Jesus called the Holy Spirit the Paraclete, since He sought to console His disciples for His departure, and recall to them all that he had said, all that He had done before their eyes, all that they were called to propagate throughout the world by their witness. Paraclete thus signifies "consoler", while Muhammad means "to give thanks", or "to give grace", a meaning which has no connection whatever with the word Paraclete.” }]-->
রূপককাঠি
রূপক কাঠি (Brooch ) হচ্ছে বিভিন্ন ধাতু (যেমন: সোনা, রূপা, লোহা, তামা প্রভৃতি) দিয়ে তৈরী অলঙ্কার কাঠি বা দন্ড যাতে বিভিন্ন ধরনের দামি জহরত বা রত্নপাথর (যেমন: হীরা, মানিক, মুক্তা, নীলকান্তমণি, অনন্ত, উপল, পান্না, নীলা, গোমেদ মণি প্রভৃতি) বিভিন্ন জ্যামিতিক অথবা প্রাকৃতিক জিনিসের নকশায় বসানো থাকে এবং পোশাকে সাজসজ্জার উপকরণ হিসেবে সৌন্দর্য বর্ধনে ব্যবহার করা হয়।
প্রাচীনকালে রূপককাঠি
রূপককাঠি প্রাচীন কালে ফিবুলা (সেফটিপিন) হিসেবে ব্যবহৃত হতো যেগুলো পোশাকের ভাঁজ অক্ষুণ্ণ রাখতে ব্যবহৃত হতো। ব্রোঞ্জ যুগে এগুলো (ফিবুলা) বিভিন্ন সৃজনশীল রূপ লাভ করেছিল যেগুলো রূপককাঠির পূর্বসূরী হিসেবে ইতিহাস স্বীকৃত। খ্রিস্টপূর্ব ৫০০-৩০০ অব্দে ইউরোপের সেল্টিক কারুশিল্পীরা বিভিন্ন ধরনের রত্নপাথর ও প্রবাল দিয়ে রূপককাঠি তৈরী করতো। ব্যবসায়ীক মূনাফার জন্য রূপককাঠি উৎপাদন শুরু হয় খিস্টপূর্ব ৬০০-১৫০ অব্দের মাঝের সময়েয় প্রাচীন যুক্তরাজ্যে। এগুলো ধনুক,তীর,চাকতি ও আলপিন আকৃতির ছিল। থাম্ব থাম্ব
মধ্যযুগে রূপককাঠি
মধ্যযুগে জার্মানির বিভিন্ন উপজাতিরা ইউরোপের বিভিন্ন অংশে,যুক্তরাজ্যে এবং রোমান সাম্রাজ্যে ভ্রমণ করেন। সময়টি তখন যখন‌ ইউরোপে প্রব্রজনকালীন শিল্প বিকাশ ঘটছে এবং এই নৃতাত্ত্বিক গোষ্ঠী তাদের ব্যবসার জন্য বিভিন্ন ধরনের সৃজনশীল অনন্য রূপে রূপককাঠির নকশা শৈলী করেন। থাম্ব থাম্ব রোমান সাম্রাজ্যে এগুলো বিভিন্ন খাঁজ,ফাঁকা রাখা এবং লোহা,সোনা,রূপার চেইন যুক্ত করার পদ্ধতি সংযুক্ত করে আরো সুন্দর রূপ দেয়। থাম্ব থাম্ব ভারত বর্ষে রূপককাঠিগুলো বিভিন্ন ধরনের জ্যামিতিক আকৃতি লাভ করেছিল। আর ভাইকিং শিল্প রূপককাঠির সমসাময়িক সব গুলো রূপ এক করে বিভিন্ন সৃজনশীল রূপ দিয়েছিল। থাম্ব থাম্ব থাম্ব মধ্যযুগের শেষ দিকে রূপককাঠি স্বর্ণখচিত বা রূপার প্রলেপে লোহা বা রূপার দন্ডে নোঙর, তারকা, ফুল, পাখি, ফল, পাতা, চাকা প্রভৃতি আকৃতি পায়। থাম্ব থাম্ব থাম্ব গোলাকৃতির বা আবদ্ধক রূপককাঠি গুলো পোশাকের ভাঁজ গুছিয়ে রাখতে ব্যবহৃত হতো।হৃদয় ও ফুল আকৃতির রূপককাঠি গুলো ভালবাসা ও বন্ধুত্বের প্রতিক হিসেবে উপহার দেয়া ও ব্যবহার হতো।
থাম্ব
এছাড়াও এসময়ে মাদুলির মত (যেমন: ক্রিশ্চানদের ক্রস) বিভিন্ন ধরনের রূপককাঠির ব্যবহার শুরু হয়। থাম্ব থাম্ব
আধুনিক যুগে রূপককাঠি
আধুনিক যুগ শুরুর সময়ে উপনিবেশ সৃষ্টি ও বিস্তারে রূপককাঠির আধুনিক রূপ সৃষ্টি হয়। ইউরোপের বিভিন্ন দেশ ও যুক্তরাজ্য বিভিন্ন উপনিবেশ থেকে রত্নপাথর ও জহরত নিজ দেশে নিয়ে যা রূপককাঠিতেও ব্যবহার করতো। শিল্প বিপ্লবের এইসময়ে শুধু জ্যামিতিক নকশা কিংবা দামি জহরতের ব্যবহার ছাড়াও জহরতের রং ও পোশাকের রঙে মিলিয়ে রূপককাঠি তৈরী শুরু হয়। আধুনিক এ যুগে রূপককাঠিতে চাকতি বসিয়ে মানুষের চেহারা, মানচিত্র, নাম ও বিভিন্ন ধরনের উল্কি, প্রাকৃতিক জিনিসের চিহ্ন খচিত হতো। থাম্ব থাম্ব
থাম্ব
থাম্ব ভিক্টোরিয়ান যুগে (১৮৩৫-১৯০০); রাজার মহাপ্রয়াণের পর রাণীর শোকসূচক সব ধরনের জহরতের রং ও নকশা করা হতো। রূপককাঠিও তখন শোকসূচক এমন রং‌ পেয়েছিল।
এ সময়ে ইউরোপে খুব জমকালো রঙে জহরত তৈরী হতো। বিশেষত নারী ও স্বর্গ দূতের কাল্পনিক রূপ এবং বিভিন্ন ফুল-পাখি-পাতা আকৃতিতে রূপককাঠি তৈরী হতো। থাম্ব থাম্ব ১৯২০-১৯৩১ সালের মধ্যে রূপককাঠি বাণিজ্যিকভাবে উৎপাদন শুরু হয়। এসময় রূপককাঠি শুধু কিছু প্রচলিত নকশায় তৈরী হতো। এগুলো কিউবিজম,জ্যামিতিক ও বিভিন্ন প্রাকৃতিক উপাদানের আকৃতি এবং অ্যাবস্টেক আকৃতিতে তৈরী হতো।
বর্তমান সময়ে রূপককাঠির ব্যবহার কমে গেলেও শৈল্পিক নকশার বা বিন্যাসের প্রবণতা একটুও কমেনি। আধুনিক প্রিন্টিং মেশিন,লেজার মেশিন ও প্লাজমা কাটিং প্রভৃতি যন্ত্রের মাধ্যমে নকশা,রঙের ব্যবহারের উত্তর উত্তর আধুনিক বা কাঙ্ক্ষিত অবিকল রূপ সৃষ্টি হচ্ছে। থাম্ব
বন্দর ইউনিয়ন
বন্দর ইউনিয়ন বাংলাদেশের ঢাকা বিভাগের নারায়ণগঞ্জ জেলার বন্দর উপজেলার অন্তর্গত একটি ইউনিয়ন পরিষদ। এটি ১৬.৭৮ কিমি২ (৬.৪৮ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৪৪১ জন। ইউনিয়নটিতে মোট গ্রামের সংখ্যা ২৮টি ও মৌজার সংখ্যা ৩২টি।
পরমবীর চক্র
পরমবীর চক্র ভারতের সর্বোচ্চ সামরিক পদক। যুদ্ধক্ষেত্রে শক্রুর সম্মুখীন হয়ে অতুলনীয় সাহস ও আত্মত্যাগ প্রদর্শনের স্বীকৃতস্বরূপ এই পদক দেওয়া হয়। এই পদক মরণোত্তর দেওয়ার রীতি আছে এবং ২১ জন পদকপ্রাপকের মধ্যে ১৪ জনকে মরণোত্তর পদক প্রদান করা হয়েছে।
মার্কিন যুক্তরাষ্ট্রের মেডেল অফ অনার এবং যুক্তরাজ্যের ভিক্টোরিয়া ক্রসের সমতুল্য পরমবীর চক্র ১৯৫০ সালের ২৬ জানুয়ারি ভারতের রাষ্ট্রপতি চালু করেন। তবে পদকের কার্যকাল ১৯৪৭ সালের ১৫ আগস্ট থেকে শুরু বলে ধরা হয়। স্বাধীন ভারতে এটি ব্রিটিশ ঔপনিবেশিক সামরিক সম্মান ভিক্টোরিয়া ক্রসের পরিবর্তে চালু হয়। ভারতের সামরিক বাহিনীর যে কোনো শাখার সদস্যকে এই পুরস্কার দেওয়া যায়। এই পদকের স্থান ভারতের সর্বোচ্চ অসামরিক সম্মান ভারতরত্নের ঠিক পরেই। শান্তির সময় সাহস ও আত্মত্যাগ প্রদর্শনের জন্য প্রদত্ত অশোক চক্র পুরস্কার পরমবীর চক্রের সমতুল্য।
এই পদকপ্রাপ্তরা তাদের নামের পরে ইংরেজি P.V.C. (যা Param Vir Chakra-এর সংক্ষেপ) উপাধি ব্যবহার করতে পারেন। লেফটেন্যান্ট পদের চেয়ে নিম্ন পদমর্যাদার পদকপ্রাপকের জন্য নগদ অর্থও প্রদান করা হয়ে থাকে। পদকপ্রাপকের মৃত্যু হলে তার বিধবা পত্নীর মৃত্যু বা পুনর্বিবাহ পর্য্যন্ত পেনসন দেওয়া হয়। পদক চালু হওয়ার পর থেকেই এই পেনসনের স্বল্পতা নিয়ে বিতর্কের সৃষ্টি হয়েছে। ২০১৪ খ্রিষ্টাব্দের আগস্ট মাসে এই পেনসনের পরিমাণ ছিল ₹ ১০,০০০। বর্তমানে এই পেনসনের পরিমাণ ₹ ২০,০০০। এছাড়াও বেশ কিছু রাজ্য আলাদা করে পেনসন চালু করেছে, যা অনেক সময় কেন্দ্রীয় সরকারের পেনসের তুলনায় অনেকটাই বেশি।
নকশা
ভারতের প্রথম প্রধানমন্ত্রী জওহরলাল নেহরু অ্যাডজুটেন্ট জেনারেল মেজর জেনারেল হীরা লাল অটলকে ভিক্টোরিয়া ক্রসের পরিবর্ত হিসেবে একটি পদক চালু করার দায়িত্ব দিলে হীরা লাল অটলের অনুরোধে ভারতীয় সেনাবাহিনীর শিখ রেজিমেন্টের অফিসার বিক্রম খানোলকার এর পত্নী সাবিত্রী খানোলকার এই পদকটির নকশা তৈরী করেন। কাকতালীয়ভাবে সাবিত্রী খানোলকারের জামাতা লেফট্যানেন্ট জেনারেল সু্রিন্দরনাথ শর্মার জ্যেষ্ঠ ভ্রাতা ১৯৪৭ খ্রিষ্টাব্দের নভেম্বর মাসে কাশ্মীর যুদ্ধে শ্রীনগর বিমানবন্দর থেকে পাকিস্তানি বাহিনীকে তাড়ানোর সময় নিহত মেজর সোমনাথ শর্মাকে প্রথম এই পদক মরণোত্তর প্রদান করা হয়।
ব্রোঞ্জের তৈরী ব্যাসের এই বৃত্তাকার পদকটির মাঝখানে রাষ্ট্রীয় প্রতীক অশোক চক্র এবং তার চারদিকে চারটি বজ্র খোদিত থাকে। ঋষি দধীচির নিজের জীবন বিসর্জন দিয়ে অসুর নিধনের উদ্দেশ্যে বজ্র তৈরীর জন্য দেবতাদের নিজের অস্থিদানের পৌরাণিক কাহিনী থেকে পদকের নকশার চিন্তা করা হয়েছিল। এই পদকটি একটি অনুভূমিক দন্ড থেকে ঝোলানো থাকে। পদকের পেছনের দিকে পদ্মফুল এবং হিন্দী ও ইংরেজি ভাষায় পরমবীর চক্রে লেখাটি খোদিত।  দৈর্ঘ্যের একটি গোলাপী রঙের ফিতে দিয়ে এই পদকটি আটকানো থাকে।
পদক প্রাপ্ত রেজিমেন্ট
২১জন পদকপ্রাপ্তদের মধ্যে ২০ জন ভারতীয় সেনাবাহিনী এবং একজন ভারতীয় বিমানবাহিনীর সদস্য। দ্য গ্রেনেডিয়ার্স সর্বোচ্চ তিন বার এই পদক লাভ করে। গোর্খা রাইফেলসের তিনটি রেজিমেন্ট- ১ গোর্খা রাইফেলস, ৮ গোর্খা রাইফেলস ও ১১ গোর্খা রাইফেলস প্রত্যেকে একবার করে মোট তিনবার এই পদক লাভ করে।
জনপ্রিয় মাধ্যমে
১৯৮৮ খ্রিষ্টাব্দে চলচ্চিত্র পরিচালক চেতন আনন্দের পরিচালনায় এই পদক প্রপকদের জীবন নিয়ে তৈরি পরমবীর চক্র নামক একটি টেলিভিশন ধারাবাহিক সম্প্রচারিত হয়।
এলওসি কার্গিল নামক বলিউড চলচ্চিত্রে কার্গিল যুদ্ধের জন্য পরমবীর চক্র পদক প্রাপ্ত সকলের ঘটনা চিত্রায়িত করা হয়। এই চলচ্চিত্রে অজয় দেবগণ ক্যাপ্টেন মনোজ কুমার পান্ডের চরিত্রে, মনোজ বাজপেয়ী সুবেদার মেজর যোগেন্দ্র সিং যাদবের চরিত্রে, সুনীল শেঠি সুবেদার সঞ্জয় কুমারের চরিত্রে এবং অভিষেক বচ্চন ক্যাপ্টেন বিক্রম বাত্রার চরিত্রে অভিনয় করেন।
সুকিয়াপোখরি
সুকিয়াপোখরি(सुके पोखरी) ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷
ভূগোল
সুকিয়াপোখরি জনগণনা নগরটি দার্জিলিং জেলার জোড়বাংলো-সুকিয়াপোখরি ব্লকের অন্তর্ভুক্ত৷ শহরটি সুকিয়াপোখরি থানার অন্তর্গত৷
জনতত্ত্ব
২০১১ খ্রিষ্টাব্দের ভারতের জনগণনা অনুসারে সুকিয়াপোখরি জনগণনা নগরের জনসংখ্যা ৪৪৫০ জন, যার মধ্যে ২১৮৪ জন পুরুষ ও ২২৬৬ জন নারী৷ প্রতি হাজার পুরুষে ১০৩৮ জন নারী৷ ৬ বছর অনুর্দ্ধ ৩৬৩ জন শিশু, যা সমগ্র জনসংখ্যার ৮.১৪ %৷ ৬ বছরোর্দ্ধ জনসংখ্যার ৮৯.৩১% অর্থাৎ ৩৬৫০ জন সাক্ষর৷
ধর্ম
জনগণনা নগরটিতে ২৬১৫ জন হিন্দু, ১২৭ জন মুসলিম, ২৩৩ জন খ্রিস্টান, ০ জন শিখ, ১৪৬৪ জন বৌদ্ধ ও ৩ জন জৈন বাস করেন৷
পর্যটন
সুকিয়াপোখরির নিকট গুরাসেই ফরেস্ট রিসর্ট হলো হালে পূর্ব হিমালয়ের সৌন্দর্যস্তম্ভের অন্যতম আকর্ষণ৷ সকাল ও সন্ধ্যাতে স্বর্ণজ্যোতিপূর্ণ সমগ্র কাঞ্চনজঙ্ঘা পর্বতশ্রেণী এই যাত্রীনিবাস থেকে সুদৃৃশ্য৷ হেমলক ও ম্যাগ্নোলিয়া বনে আবৃত, রোডোডেনড্রন গাছের সৌন্দর্য ও বরফাবৃত মেঘে ঢাকা অন্যান্য সুউচ্চ শৃঙ্গের দর্শন এই স্থানটিতে বহু পর্যটক সমাগম ঘটায়৷
এখান থেকে ঘুম, মানেভঞ্জন, সন্দাকফু, ফালুট, সিঙ্গলীলা পর্বতশ্রেণীতে ভ্রমণ ও পর্বতারোহনের সুবন্দোবস্ত আছে৷ হিমালয় গোসাপ দর্শনের জন্য সুকিয়াপোখরি বিখ্যাত৷ এছাড়া এই জায়গা থেকে একসঙ্গে মাউন্ট এভারেস্ট, মাকালু, লোৎসে, কুম্ভকর্ণ, কাঞ্চনজঙ্ঘা, যমলহরী শৃঙ্গগুলি দৃশ্যমান৷
ভক্তবীরসিংহ তুলাধর
থাম্ব|ফিয়াটে ভক্ত বীর সিংহ, কালিম্পং, আনুমানিক ১৯৪৯ থাম্ব|কাঠমান্ডুর ভুইখেলে দীপঙ্কর বুদ্ধকে নিয়ে যাওয়ার দৃশ্য, ১৯৫২ ভক্তবীরসিংহ তুলাধর (দেবনাগরী: भक्तवीरसिंह तुलाधर) (১৯১২ - ১৯৮৯) হলেন একজন নেপালি বণিক এবং জনহিতৈষী। তিনি ১৯৫২ খ্রিষ্টাব্দে একটি বিশেষ সম্যক (सम्यक) উদ্‌যাপনের আয়োজন করেন যখন দেশে রাজনৈতিক সংকট বিরাজমান ছিল এবং ক্ষমতার দ্বন্দ্বে উভয় পক্ষের জন্যই বৌদ্ধদের ভিক্ষাদান উৎসব খুবই গুরুত্বপূর্ণ ছিল।
তিব্বতের ব্যবসা
ভক্ত বীর সিংহের পিতার নাম সম্যক সিংহ (সামেক রত্ন নামে পরিচিত) এবং মায়ের নাম সানু মায়া। ভক্ত বীর কাঠমান্ডুর তুলাধর পরিবারে জন্মগ্রহণ করেন। ভক্ত বীরদের পৈতৃক নিবাস হ্নিয়োখা নামক স্থানে অবস্থিত, যা কাঠমান্ডুর একটি ঐতিহাসিক অঞ্চল। ভক্তবীর কংসকার পরিবারের লক্ষ্মী হীরার সাথে বিবাহ বন্ধনে আবদ্ধ হন এবং ভগত সাহু নামে পরিচিত ছিলেন।
বণিক উত্তরপুরুষদের অনুসরণে ভক্ত বীর লাসায় একটি বাণিজ্য কুঠি পরিচালনা করতেন। তরুণ বয়সে তিনি পৈতৃক ব্যবসায় যোগদানের জন্য তিব্বতে গমন করেন। তিনি তিব্বতে খচ্চরচালিত ব্যবসার কেন্দ্র কাঠমান্ডু, লাসা ও ভারতের কালিম্পংয়ে সময় অতিবাহিত করেন।
সম্যক ও বিদ্রোহ
ভক্ত বীরের পিতা ১৯৫০ খ্রিষ্টাব্দে পরের বছরে একটি বিশেষ সম্যক আয়োজনের জন্য পৃষ্ঠপোষকতার অঙ্গীকার করেন। এই সম্যকের আমন্ত্রণপত্রও তৈরি করা হয়ে যায়। কিন্তু সম্যকের প্রস্তুতি চলাকালেই তিনি মৃত্যুবরণ করেন। তার পুত্র সেই আয়োজনকে এগিয়ে নিয়ে যান এবং যথাসময়ে সম্যকের আয়োজন করেন। কিন্তু সময়ের পূর্বে নেপালের বিদ্রোহ জেগে ওঠে এবং পরিকল্পনা মাঝ পথে থেমে যায়। যেহেতু সম্যকে রাষ্ট্রপ্রধানের উপস্থিতি বাধ্যতামূলক, ভক্ত বীর সিংহ এবং তার ভাইয়েরা কাকে দাওয়াত দেওয়া যায়, তা নিয়ে বিভ্রান্তিতে পড়ে যান।
১৯৫০ খ্রিষ্টাব্দের নভেম্বর মাসে নেপালের প্রকৃত শাসক রাণা শাসকদের পতনের জন্য রাজা ত্রিভুবন ভারতের নয়া দিল্লিতে চলে যান। রাণারা এরপর তার নাতি জ্ঞানেন্দ্রকে রাজসিংহাসনে বসায়। এই কর্মের সাংস্কৃতিক অনুমোদনের জন্য রাজপরিবার জ্ঞানেন্দ্রকে প্রধান করে সম্যক আয়োজনের জন্য ভক্ত বীর সিংহকে চাপ দিতে থাকেন। বিদ্রোহীরা একই সময় এর বিরুদ্ধে প্রাণনাশের হুমকি দিতে থাকে। ভক্ত বীর তার পিতার সাম্প্রতিক মৃত্যুর অজুহাত দিয়ে সম্যকে বিলম্ব করতে থাকেন।
১৯৫১ খ্রিষ্টাব্দের ফেব্রুয়ারি মাসে রাণারা ক্ষমতাচ্যুত হলে ত্রিভুবন নেপালে ফিরে আসেন। এক বছর পর ১৯৫২ খ্রিষ্টাব্দের ১৫ জানুয়ারি ত্রিভুবনকে প্রধান করে সম্যক অনুষ্ঠিত হয়। অনুষ্ঠানটি স্মরণীয় করে রাখতে ভুইখেলের উৎসব স্থলে একটি পাথুরে মণ্ডল স্থাপন করা হয়। এই ধর্মীয় উদ্‌যাপন বংশানুক্রমিক রাণা প্রধানমন্ত্রীদের বিরুদ্ধে রাজা ত্রিভুবনের বিজয় স্মারক হিসেবে বিবেচনা করা হয়।
নেওয়ার বৌদ্ধ ধর্মের রীতি অনুসারে বৌদ্ধ ও ভিক্ষুদের দানের অনুশীলনকে স্মারক হিসেবে উদ্‌যাপন করা হয়। তিন দিনব্যাপী এই উৎসব কাঠমান্ডু দরবার চত্ত্বর ও স্বয়ম্ভূনাথ টিলার পাদদেশে অনুষ্ঠিত হয়। এই উদ্‌যাপনের সময় দীপঙ্কর বুদ্ধের শত শত চিত্র বাহিত হয় এবং বিভিন্ন দেবতা ও বৌদ্ধ সম্প্রদায়ের প্রতি রকমের খাদ্য নিবেদন করা হয়।
কোহাত বিভাগ
কোহাত বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৪৭ সালের স্বাধীনতাকালীন সময়ে, কোহাত পেশোয়ার বিভাগের একটি জেলা ছিল, তবে ১৯৭৬ সালে এটি একটি পৃথক বিভাগ হিসেবে গঠন করা হয়েছিল।
এউরিবিয়া
গ্রিক পুরাণে, এউরিবিয়া ছিল আদি সমুদ্র দেবতা পোন্তুস ও ধরিত্রীমাতা গেইয়ার কন্যা। এউরিবিয়ার সাথে টাইটান ক্রিউসের বিয়ে হয়েছিল। তাদের সন্তানেরা হল - আস্ত্রাইয়ুস, পাল্লাস ও পের্সেস। এউরিবিয়া ছিল একজন গৌণ জলদেবী।
সুন্দরগড়হ সলমান খান
সুন্দরগড়হ সলমান খান ২০১৮ সালে মুক্তি পাওয়া ওড়িয়া ভাষার চলচ্চিত্র। ছবিটির পরিচালক অশোক পতি এবং প্রযোজনা সংস্থা তরঙ্গ সিনে প্রোডাকশন।
সঙ্গীত
ছবিটির সঙ্গীত নির্দেশনা দিয়েছেন অভিজিত মজুমদার এবং গান রচনা করেছেন গীতিকার নির্মল নায়ক। গানগুলোতে কন্ঠ দিয়েছেন কন্ঠশিল্পী হিউমান সাগর, সরোজ প্রধান, জাগ্রুতি মিশ্র, বিশ্বজিত, অম্রিতা, তারিক আজিজ, পামেলা জৈন, রশ্মিতা, সত্যজিত, সোয়ম পাঢী, সোহিনা মিশ্র ও কৌশিক।
জুটারমির
জুটারমির দক্ষিণ হল্যান্ড প্রদেশের পশ্চিম নেদারল্যান্ডসের একটি শহর। পৌরসভা আয়তন ৩৭.০৫ বর্গকিমি (১৪.৩১ বর্গমাইল) যার ২.৫০ বর্গকিমি (০.৯৭ বর্গমাইল) জল। ১৯৬০-এর দশকের শেষভাগ পর্যন্ত এটি একটি ছোট্ট গ্রাম ছিল, এর জনসংখ্যা ১৯৫০ সালে ছিল ৬,৩৯২। ২০১৩ সালের মধ্যে বেড়ে দাঁড়িয়েছে ১২৩,৩৩৮, যা রটারড্যাম ও দি হেগের পরে দক্ষিণ হল্যান্ড প্রদেশের তৃতীয় বৃহত্তম জনসংখ্যার শহর।
জুটারমিরের নাম (ডাচ ভাষায় "মিঠা পানির হ্রদ") শহরের উত্তর দিকের প্রাক্তন হ্রদকে বোঝায় (১৬১৪ সালে পুনরুদ্ধার করা)। কারণ নামটি আক্ষরিক অর্থে "মিষ্টি হ্রদ" হিসাবে অনুবাদ করে স্থানীয় বাসিন্দারা জুটারমিরকে "সুইট লেক সিটি" নামে অভিহিত করেন।
ফরহাদাবাদ উচ্চ বিদ্যালয়
ফরহাদাবাদ উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
অবস্থান
প্রতিষ্ঠানটি চট্টগ্রাম জেলার হাটহাজারী উপজেলার ফরহাদাবাদ ইউনিয়নে অবস্থিত।
ইতিহাস
১৯৬৬ সালে বিদ্যালয়টি নিম্ন মাধ্যমিক পর্যায়ে প্রতিষ্ঠিত হয়। পরবর্তীতে মাধ্যমিক পর্যায়ে উন্নীত করা হয়। ইউনিয়নের নামে বিদ্যালয়টির নামকরণ করা হয়।